section_heading: Povijest sastava
paragraph_text: Rammstein 1995. godine potpisuje ugovor s diskografskom kućom Motor Music Records te objavljuje svoj prvi singl "Du riechst so gut" a nedugo zatim i svoj prvi studijski album Herzeleid. Album je imao veliki komercijalni uspjeh. Rammstein je krenuo na turneju zajedno sa sastavom Project Pitchfork a ubrzo nakon toga bili su i predgrupa sastavu Clawfinger. Vatra je bila sastavni dio njihovih scenskih nastupa što je postalo vrlo popularno kod publike. U početku su sami pravili specijalne efekte no nakon jedne nezgode na sceni počeli su zapošljavati profesionalce.